CELEX: 31984R3124
Language: el
Date: 1984-11-08 00:00:00
Title: Κανονισμός (ΕΟΚ) αριθ. 3124/84 της Επιτροπής της 8ης Νοεμβρίου 1984 περί εφαρμογής της αποφάσεως αριθ. 2/84 της Επιτροπής Τελωνειακής Συνεργασίας ΑΚΕ—ΕΟΚ σχετικά με την παρέκκλιση από τον ορισμό της έννοιας «καταγόμενα προϊόντα», ούτως ώστε να ληφθεί υπόψη η ειδική κατάσταση της Ιαμαϊκής όσον αφορά τους θυσανωτούς ή φλοκωτούς τάπητες της κλάσης ex 58.02 του Κοινού Δασμολογίου @Απόφαση αριθ. 2/84 της Επιτροπής Τελωνειακής Συνεργασίας ΑΚΕ—ΕΟΚ της 3ης Οκτωβρίου 1984 σχετικά με την παρέκκλιση από τον ορισμό της έννοιας «καταγόμενα προϊόντα», ούτως ώστε να ληφθεί υπόψη η ειδική κατάσταση της Ιαμαϊκής όσον αφορά τους θυσανωτούς ή φλοκωτούς τάπητες της κλάσης ex 58.02 του Κοινού Δασμολογίου

Avis juridique important

|

31984R3124

Κανονισμός (ΕΟΚ) αριθ. 3124/84 της Επιτροπής της 8ης Νοεμβρίου 1984 περί εφαρμογής της αποφάσεως αριθ. 2/84 της Επιτροπής Τελωνειακής Συνεργασίας ΑΚΕ—ΕΟΚ σχετικά με την παρέκκλιση από τον ορισμό της έννοιας «καταγόμενα προϊόντα», ούτως ώστε να ληφθεί υπόψη η ειδική κατάσταση της Ιαμαϊκής όσον αφορά τους θυσανωτούς ή φλοκωτούς τάπητες της κλάσης ex 58.02 του Κοινού Δασμολογίου @Απόφαση αριθ. 2/84 της Επιτροπής Τελωνειακής Συνεργασίας ΑΚΕ—ΕΟΚ της 3ης Οκτωβρίου 1984 σχετικά με την παρέκκλιση από τον ορισμό της έννοιας «καταγόμενα προϊόντα», ούτως ώστε να ληφθεί υπόψη η ειδική κατάσταση της Ιαμαϊκής όσον αφορά τους θυσανωτούς ή φλοκωτούς τάπητες της κλάσης ex 58.02 του Κοινού Δασμολογίου  

Επίσημη Εφημερίδα αριθ. L 292 της 09/11/1984 σ. 0042

***** ΚΑΝΟΝΙΣΜΟΣ (ΕΟΚ) αριθ. 3124/84 ΤΗΣ ΕΠΙΤΡΟΠΗΣ  της 8ης Νοεμβρίου 1984  περί εφαρμογής της αποφάσεως αριθ. 2/84 της Επιτροπής Τελωνειακής Συνεργασίας ΑΚΕ-ΕΟΚ σχετικά με την παρέκκλιση από τον ορισμό της έννοιας «καταγόμενα προϊόντα», ούτως ώστε να ληφθεί υπόψη η ειδική κατάσταση της Ιαμαϊκής όσον αφορά τους θυσανωτούς ή φλοκωτούς τάπητες της κλάσης ex 58.02 του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 81/968/ΕΟΚ του Συμβουλίου της 24ης Νοεμβρίου 1981 περί εφαρμογής των παρεκκλίσεων από τον ορισμό της έννοιας « καταγόμενα προϊόντα» ή «προϊόντα καταγωγής» στα πλαίσια της δεύτερης συμβάσεως ΑΚΕ-ΕΟΚ (1),  Εκτιμώντας:  ότι η Επιτροπή Τελωνειακής Συνεργασίας ΑΚΕ-ΕΟΚ, που συνεστήθη από τη δεύτερη σύμβαση ΑΚΕ-ΕΟΚ, η οποία υπεγράφη στη Λομέ στις 31 Οκτωβρίου 1979, εξέδωσε, σύμφωνα με το άρθρο 28 παράγραφος 3 και το άρθρο 30 παράγραφος 1 του πρωτοκόλλου 1 αυτής της συμβάσεως, την απόφαση αριθ. 2/84 περί παρεκκλίσεως από τον ορισμό της έννοιας «καταγόμενα προϊόντα», ούτως ώστε να ληφθεί υπόψη η ειδική κατάσταση της Ιαμαϊκής όσον αφορά τους θυσανωτούς ή φλοκωτούς τάπητες της κλάσης ex 58.02 του Κοινού Δασμολογίου·  ότι είναι αναγκαίο, σύμφωνα με το άρθρο 33 του εν λόγω πρωτοκόλλου 1, να ληφθούν τα μέτρα που συνεπάγεται η εκτέλεση αυτής της αποφάσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 2/84 της Επιτροπής Τελωνειακής Συνεργασίας ΑΚΕ-ΕΟΚ, που προσαρτάται στον παρόντα κανονισμό, εφαρμόζεται στην Κοινότητα.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 28 Φεβρουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Νοεμβρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 354 της 9. 12. 1981, σ. 30.   ΑΠΟΦΑΣΗ αριθ. 2/84 ΤΗΣ ΕΠΙΤΡΟΠΗΣ  ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ  της 3ης Οκτωβρίου 1984  σχετικά με την παρέκκλιση από τον ορισμό της έννοιας « καταγόμενα προϊόντα», ούτως ώστε να ληφθεί υπόψη η ειδική κατάσταση της Ιαμαϊκής όσον αφορά τους θυσανωτούς ή φλοκωτούς τάπητες της κλάσης ex 58.02 του Κοινού Δασμολογίου  Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ,  Έχοντας υπόψη τη δεύτερη σύμβαση ΑΚΕ-ΕΟΚ, που υπογράφηκε στη Λομέ στις 31 Οκτωβρίου 1979 (1) και που στη συνέχεια καλείται « σύμβαση»,  Εκτιμώντας:  ότι στο άρθρο 30 του πρωτοκόλλου 1 της σύμβασης, σχετικά με τον ορισμό της έννοιας «καταγόμενα προϊόντα» και τις μεθόδους διοικητικής συνεργασίας, προβλέπεται ότι η Επιτροπή Τελωνειακής Συνεργασίας μπορεί να χορηγεί παρεκκλίσεις από τους κανόνες καταγωγής, ιδίως για να διευκολύνεται η ανάπτυξη των υφιστάμενων βιομηχανιών και η ίδρυση νέων·  ότι τα κράτη της Αφρικής, της Καραϊβικής και του Ειρηνικού (ΑΚΕ) ζήτησαν, για τους θυσανωτούς ή φλοκωτούς τάπητες που κατασκευάζονται στην Ιαμαϊκή, παρέκκλιση από τον ορισμό που αναφέρεται στο πρωτόκολλο 1·  ότι θα πρέπει να επιτραπεί στην ιαμαϊκή βιομηχανία να προσαρμόσει την παραγωγή της στους όρους που απαιτούνται από τη σύμβαση, όσον αφορά την πρόσληψη της καταγωγής·  ότι θα πρέπει να αποφευχθούν ενδεχόμενες εκτροπές του εμπορίου και ότι ο στόχος αυτός είναι δυνατό να επιτευχθεί αν περιοριστεί το πεδίο εφαρμογής της παρέκκλισης μόνο στη χρησιμοποίηση μη καταγόμενων υφασμάτων για την ενίσχυση της κάτω επιφάνειας·  ότι ένα μέρος των παραπάνω υφασμάτων για την ενίσχυση της κάτω επιφάνειας είναι καταγωγής μιας άλλης αναπτυσσόμενης χώρας και ότι, σύμφωνα με το άρθρο 30 παράγραφος 5 του πρωτοκόλλου 1, κατά την εξέταση αίτησης για παρέκκλιση, λαμβάνεται ιδιαίτερα υπόψη η δυνατότητα αυτή·  ότι, υπό τις συνθήκες αυτές, θα πρέπει να χορηγηθεί στην Ιαμαϊκή προσωρινή παρέκκλιση από τον ορισμό της έννοιας « καταγόμενα προϊόντα»,  ΑΠΟΦΑΣΙΖΕΙ:  Άρθρο 1  Κατά παρέκκλιση από τις ιδιαίτερες διατάξεις του πίνακα Α του παραρτήματος ΙΙ του πρωτοκόλλου 1, οι θυσανωτοί ή φλοκωτοί τάπητες της διάκρισης 58.02 Α ΙΙ α) του Κοινού Δασμολογίου, οι οποίοι κατασκευάζονται στην Ιαμαϊκή και κατά την κατασκευή των οποίων ενσωματώνονται μη καταγόμενα υφάσματα ενίσχυσης της κάτω επιφάνειας, θεωρούνται ως προϊόντα καταγωγής Ιαμαϊκής με την επιφύλαξη ότι πληρούνται όλοι οι άλλοι όροι που προβλέπονται στην κλάση 58.02.  Άρθρο 2  Η παρέκκλιση που προβλέπεται στο άρθρο 1 αφορά ποσότητα 80 000 τετραγωνικών γυαρδών θυσανωτών ή φλοκωτών ταπήτων, οι οποίοι θα εξαχθούν από την Ιαμαϊκή κατά το χρονικό διάστημα που θα μεσολαβήσει μεταξύ της θέσης σε ισχύ της παρούσας απόφασης και της 28ης Φεβρουαρίου 1985.  Άρθρο 3  Οι ιαμαϊκές αρχές λαμβάνουν όλα τα αναγκαία μέτρα για τον ποσοτικό έλεγχο των εξαγωγών των προϊόντων που αναφέρονται στο άρθρο 1 και ανακοινώνουν ανά τρίμηνο στην Επιτροπή τις ποσότητες για τις οποίες θα έχουν εκδοθεί, βάσει της παρούσας απόφασης, πιστοποιητικά κυκλοφορίας εμπορευμάτων EUR 1.  Άρθρο 4  Τα κράτη ΑΚΕ, τα κράτη μέλη και η Κοινότητα υποχρεούνται να λάβουν, στο μέτρο που τους αφορά, τα αναγκαία μέτρα για την εφαρμογή της παρούσας απόφασης.  Άρθρο 5  Η παρούσα απόφαση αρχίζει να ισχύει από την ημερομηνία έκδοσής της.  Εφαρμόζεται έως τις 28 Φεβρουαρίου 1985.  Βρυξέλλες, 3 Οκτωβρίου 1984.  Για την Επιτροπή  Τελωνειακής Συνεργασίας ΑΚΕ-ΕΟΚ  (1) ΕΕ αριθ. L 347 της 22. 12. 1980, σ. 1.